El projecte de audioguía QR Xiuxiueig per a conéixer la ciutat ja està disponible
16 de desembre 2019

![](/media/ft4kpso3/61presentacion-qr-xiuxiueig-10.jpg)  
  

La Universitat per a Majors, de la Universitat Jaume I (UJI), en coordinació amb la Universitat Popular de Sagunt, va presentar divendres passat el projecte QR Xiuxiueig. Es tracta d'una audioguia que permet exposar, gràcies a un codi de resposta ràpida (codi QR) situat en edificis i instal·lacions públiques, aspectes culturals, històrics i patrimonials de la ciutat de Sagunt. En l’acte va intervindre la regidora de la Universitat Popular, Maria Josep Soriano; la tècnica de la Universitat Popular, la coordinadora de la Universitat per a Majors, Pilar Escuder, així com dos alumnes en representació del grup que ha treballat en el projecte. També va estar present el regidor d'Educació, José Manuel Tarazona. L'esdeveniment va comptar amb acompanyament musical a càrrec de Mónica Navarro en presentació del Conservatori Municipal, que va interpretar dos peces amb la flauta travessera per a obrir i tancar l'acte.

  

QR Xiuxiueig, és un projecte d’audioguia que identifica aspectes culturals, històrics i patrimonials a l'entorn del Sagunt, com són el Castell, el Teatre Romà, l'ermita de la Sang, la Jueria, l'església del Salvador, el barri Padre Jaime, l'església Begonya, l’Albereda i el Forn Alt. En este pla de treball, que compta amb la col·laboració de la Universitat Popular, es troben els estudiants de la seu de Camp de Morvedre; l'equip de Dani Belinchón, coordinador del projecte fotogràfic Imaginària de l'UJI, s’ha encarregat de l'àudio; i Ricardo Mónaco i Carlos Peris, de la inserció del codi QR en la pàgina web.

  

![](/media/m2hld53g/61presentacion-qr-xiuxiueig-14.jpg)  
  

Este projecte ha nascut gràcies al programa de formació permanent de la Universitat per a Majors de l'UJI, que ha tingut com a objectiu facilitar un espai d'aprenentatge, de desenvolupament de matèries, de foment i d'estimulació de l'aprenentatge entre iguals i la transmissió de coneixements, que han provocat el naixement del projecte Xiuxiueig. Esta iniciativa ha comptat amb les vivències, coneixements i experiències dels estudiants de la seu del Camp de Morvedre en un treball conjunt des de 2016 al 2017.

  

A Sagunt les plaques se situen a les instal·lacions del Centre Cultural Mario Monreal, el Mercat Municipal, l'Auditori Joaquín Rodrigo, l’Ajuntament, la Casa Capellà Pallarés, les oficines municipals de Camí Reial, el Conservatori, la Casa dels Berenguer i el CEAM. També el codi de resposta ràpida estarà en edificis públics del Port de Sagunt com la piscina Almudàfer, el Centre Cívic Antic Sanatori, l'Escola de Persones Adultes Miguel Hernández, el Centre Social Els Vents, el Casal Jove, la Tinència d'Alcaldia, el Mercat Municipal, la Casa Municipal de Cultura, les oficines municipals en la Gerència, el Poliesportiu José Veral, el centre administratiu de Baladre (plaça Tirant lo Blanc) el Centre Social “Los Claveles’, el CEAM i el Poliesportiu Municipal (internuclis).​

  

![](/media/s1chk3zm/61presentacion-qr-xiuxiueig-24.jpg)  
  

​

*   [](http://www.facebook.com/sharer.php?u=https://aytosagunto.es/va/actualitat/el-projecte-de-audioguia-qr-xiuxiueig-per-a-coneixer-la-ciutat-ja-esta-disponible/ "Facebook")
*   [](http://twitter.com/share?url=https://aytosagunto.es/va/actualitat/el-projecte-de-audioguia-qr-xiuxiueig-per-a-coneixer-la-ciutat-ja-esta-disponible/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-projecte-de-audioguia-qr-xiuxiueig-per-a-coneixer-la-ciutat-ja-esta-disponible/ "Linked In")
*   [](mailto:?body=https://aytosagunto.es/va/actualitat/el-projecte-de-audioguia-qr-xiuxiueig-per-a-coneixer-la-ciutat-ja-esta-disponible/)